PROGRAMOS PRIEMONIŲ PLANO 2023 M. ĮGYVENDINIMO ATASKAITOS LENTELĖ

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Problema** | **Priemonė** | **Vykdytojas (-ai)** | **Įvykdymo terminas** | **Laukiamo rezultato vertinimo kriterijai** | **Rezultatas** |
| 1. | Nevaldoma informacija apie Savivaldybės institucijų, įmonių ir įstaigų darbuotojų suvokimą apie korupciją. | Atlikti anoniminę Savivaldybės institucijų, įmonių ir įstaigų darbuotojų apklausą, siekiant nustatyti darbuotojų tolerancijos korupcijai indeksą, apklausos rezultatus skelbti įstaigos interneto svetainėje | Savivaldybės institucijų, įmonių ir įstaigų vadovai ar jų paskirti atsakingi asmenys | Kiekvienais metais iki gruodžio  31 d. | Apklaustų asmenų skaičius (ne mažiau kaip 50 proc., jeigu įstaigoje dirba iki 100 darbuotojų);  Nustatytas darbuotojų tolerancijos korupcijai indeksas kasmet mažėja. | Įvertinus darbuotojų korupcijos suvokimą matyti, kad didžioji dalis darbuotojų atpažįsta korupcinio pobūdžio situacijas kaip korupciją ir jos netoleruotų. Apklausta 72 % Bendrovės darbuotojų. Lyginant 2021–2023 m. apklausų duomenis, kasmet didėja skaičius darbuotojų, kurie, susidūrę su korupcijos apraiškomis, ryžtųsi pranešti apie tai: 2021 m. – 37 %, 2022 m. – 72 %, 2023 m. – beveik 82 %. Nežymiai sumažėjo neketinančių pranešti skaičius (nuo dviejų darbuotojų 2021 m. iki vieno 2023 m.) ir ženkliai sumažėjo darbuotojų, neapsisprendusių kaip pasielgti: 2021 m. – 55,81%, 2022 m. – 25,58%, 2023 m. –15 %.  Apklausos rezultatai skelbiami Bendrovės interneto svetainėje <https://www.akmenesvandenys.lt/korupcijos-prevencija> . |
| 2. | Savivaldybės institucijose, įmonėse ir įstaigose nepaskirti ir/ar pasikeitus jų darbuotojams, nėra paskiriamas asmuo, atsakingas už korupcijos prevenciją. | Užtikrinti, kad Savivaldybės institucijose, įmonėse ir įstaigose būtų paskirtas už korupcijos prevenciją atsakingas asmuo per mėnesį nuo darbuotojo atleidimo, nesant paskirto darbuotojo, tuo metu už korupcijos prevenciją atsakingas vadovas. | Savivaldybės institucijų, įmonių ir įstaigų vadovai | Sutikrinama kasmet iki einamųjų metų III ketvirčio. | Savivaldybės institucijose, įmonėse ir įstaigose paskirti asmenys, atsakingi už korupcijos prevenciją ir kontrolės funkcijų vykdymą;  Informacija apie atsakingą asmenį skelbiama Savivaldybės įstaigos ir įmonės, įstaigos interneto svetainėje. | UAB „Akmenės vandenys“ direktoriaus 2017 m. liepos 3 d. įsakymu Nr. P-43 paskirtas asmuo, atsakingas už korupcijos prevenciją. Informacija apie atsakingą asmenį skelbiama bendrovės interneto svetainėje (<https://www.akmenesvandenys.lt/korupcijos-prevencija>). |
| 3. | Nepakankamas visuomenės pasitikėjimas Savivaldybės įstaigomis. | Skelbti interneto svetainėse informaciją apie Savivaldybės tarybos narių, Savivaldybės administracijos, Savivaldybės įmonių ir įstaigų darbuotojų nusišalinimus nuo dalyvavimo rengiant, svarstant ir priimant sprendimus, vykdant jiems pavestas užduotis, kad būtų išvengta viešųjų ir privačių interesų konflikto. | Savivaldybės administracijos Bendrasis skyrius, Savivaldybės įmonių ir įstaigų vadovai | Kas ketvirtį | Bus išvengta interesų konflikto, padidės visuomenės pasitikėjimas savivaldybės institucijomis.  Kartą per ketvirtį parengta ir paviešinta apibendrinta informacija apie Akmenės rajono savivaldybės tarybos narių, Savivaldybės administracijos, Savivaldybės įstaigų ir įmonių darbuotojų nusišalinimo ir nušalinimo atvejus. | Bendrovės interneto svetainėje yra skelbiama informacija apie bendrovės darbuotojų nusišalinimus nuo dalyvavimo rengiant, svarstant ir priimant sprendimus, vykdant jiems pavestas užduotis, kad būtų išvengta viešųjų ir privačių interesų konflikto (kolonėlė „Viešieji ir privatūs interesai“) (<https://www.akmenesvandenys.lt/korupcijos-prevencija>).  Informacija apie nusišalinimus atnaujinama kas ketvirtį. |
| 4. | Viešųjų ir privačių interesų neatskyrimas yra viena iš korupcijos prielaidų, galinčių pasireikšti Savivaldybėje, jos įstaigose ir įmonėse. | Kontroliuoti, ar asmenys laiku ir tinkamai pateikia privačių interesų deklaracijas. | Savivaldybės administracijos padalinių vadovai, Savivaldybės administracijos Bendrasis skyrius, Savivaldybės Etikos komisija, Savivaldybės įmonių ir įstaigų vadovai | Kasmet iki liepos 31 d. ir gruodžio 31 d. | Vertinimas – 100 proc. privačius interesus laiku deklaravusių darbuotojų. | Bendrovėje nuolat vykdoma privačių interesų deklaracijų pateikimo kontrolė. Visi darbuotojai, įtraukti į Pareigybių, kurias einantys asmenys privalo deklaruoti privačius interesus, sąrašą, yra laiku ir tinkamai deklaravę privačius interesus (100 proc.). |
| 5. | Interneto svetainėje stokojama informacijos apie Savivaldybės institucijų, įmonių ir įstaigų veiklą | Savivaldybės institucijų, įmonių ir įstaigų interneto svetainėse skelbti informaciją apie per praėjusius metus įvykdytus (vykdomus) projektus, jų finansavimo šaltinius, patirtas išlaidas ir sukurtą ar planuojamą sukurti pridėtinę vertę. | Savivaldybės institucijose, įmonėse ir įstaigose už projektų vykdymą atsakingi asmenys | Nuo 2021 m. liepos 1 d., kas 6 mėn. | Savivaldybės institucijų, įmonių ir įstaigų, skelbiančių informaciją, skaičius. | Bendrovė visiškai užtikrina skaidrią veiklą projektų vykdymo srityje, Bendrovės interneto svetainėje skelbiama informacija apie vykdomus projektus: projektų vertę, finansavimo šaltinius ir kt. (<https://www.akmenesvandenys.lt/vykdomi-projektai>).  Taip pat viešai skelbiamos Bendrovės sudarytos rangos darbų pirkimo sutartys projektams įgyvendinti (<https://www.akmenesvandenys.lt/administracine-informacija>). |
| 6. | Nepakankamas švietimas apie korupcijos daromą žalą visuomenei. | Organizuoti viešas prevencines, švietimo veiklas korupcijos prevencijos tema. | Antikorupcijos komisija, Savivaldybės administracija, Savivaldybės įmonių ir įstaigų vadovai | Nuolat | Įgyvendintų veiklų skaičius, temos, trukmė, dalyvių skaičius. | Bendrovės darbuotojų švietimas antikorupcinėmis temomis:  1. Visiems darbuotojams, privalantiems deklaruoti privačius interesus, el. paštu pateikta rekomendacija „Kaip atpažinti interesų konfliktą“, išplatinta atmintinė, kaip suderinti viešuosius ir privačius interesus bei papildomai pateikta nuoroda į STT e. mokymo platformos mokymus „Interesų konfliktai“.  2. Visiems Bendrovės darbuotojams el. paštu išplatinta nuoroda į Skaidrumo akademijos sukurtą galvosūkį „Rask žodį“ (I lygis).  3. Administracijai ir tarnybų vadovams el. paštu pateikta Specialiųjų tyrimų tarnybos mokymų „Rizikų valdymas: galimybės kuriant korupcijai atsparią aplinką“ medžiaga. |
| 7. | Nepakankamas netolerancijos korupcijai ugdymas. | Patobulinti bei atnaujinti antikorupcinio švietimo programas bendrojo ugdymo mokyklose, skatinti inovatyvias jų taikymo (diegimo) formas. | Savivaldybės administracijos Švietimo, kultūros ir sporto skyrius, švietimo įstaigų vadovai | Kiekvienais mokslo metais. | Bendrojo ugdymo mokyklų ir programų, kuriose įgyvendintos antikorupcinio ugdymo programos, skaičius; Atnaujintų bei patobulintų antikorupcinio švietimo programų skaičius. | – |
| 8. | Nepakankamas darbuotojų antikorupcinis sąmoningumas ir netolerancija korupcijos reiškiniams. | Organizuoti Savivaldybės tarybos narių, Savivaldybės administracijos, Savivaldybės įmonių ir įstaigų darbuotojų mokymus korupcijos prevencijos klausimais. | Teisės ir personalo skyrius, Savivaldybės įmonių ir  įstaigų vadovai | Kasmet | Mokymuose dalyvavusių asmenų skaičius,  mokymų trukmė valandomis, mokymų valandų skaičius, tenkantis vienam kursus išklausiusiam asmeniui. | 1. „Skaidrumo akademija“ organizuotas nuotolinis renginys „Tiekėjų ir partnerių skaidrumas: ar žinote su kuo dirbate?“ (2023-02-14; 1,5 akad. val., 3 darbuotojai).  2. „Skaidrumo akademija“ organizuotas nuotolinis renginys „Kaip organizacijose sukurti efektyvią interesų valdymo sistemą?“ (2023-03-23; 1,5 akad. val., 3 darbuotojai).  3. „Skaidrumo akademija“ kartu su skaidraus verslo iniciatyva „Baltoji banga“ organizuotas nuotolinis renginys „Skaidrumas versle – pareiga ar nauda?“ (2023-05-11; 1,5 akad. val., 1 darbuotojas).  4. „Skaidrumo akademija“ organizuotas nuotolinis renginys „Korupcijai atsparūs teisės aktai. Kaip tą pasiekti?“ (2023-09-26; 1,5 akad. val., 2 darbuotojai).  5. Pinigų plovimo prevencijos kompetencijų centro kartu su Specialiųjų tyrimų tarnyba organizuoti nuotoliniai mokymai „Korupciniai nusikaltimai, kaip predikatai pinigų plovimui“ (2023-11-09; 3 akad. val., 1 darbuotojas). |

\_\_\_\_\_\_\_\_\_\_\_\_\_\_\_\_\_\_\_\_\_\_\_